Babelscape/SREDFM huggingface dataset:
Πίτα με κοτόπουλο και μανιτάρια

Η Πίτα με κοτόπουλο και μανιτάρια είναι ένα είδος Βρετανικής πίτας. Θεωρείται η αγαπημένη αλμυρή πίτα των Βρετανών και σερβίρεται συνήθως σε εστιατόρια με fish and chips. Το εξωτερικό είναι τραγανή ζύμη ή φύλλο κρούστας και η γέμιση αποτελείται από μικρά κομμάτια κοτόπουλου και ψιλοκομμένα μανιτάρια μαζί με κρεμώδη σάλτσα. Μπορεί να βρεθεί σε εστιατόρια σε όλη την Βρετανία αλλά και κατεψυγμένη σε σούπερ μάρκετ.
Γιούνγκχολτς

thumb|250px|Χιονισμένη άποψη του Γιούνγκχολτς το 2004

Το Γιούνγκχολτς (γερμανικά: "Jungholz") είναι κωμόπολη της Αυστρίας, στην περιφέρεια Ρόιτε (Reutte), στο κρατίδιο του Τιρόλου, η οποία παραδόξως είναι προσβάσιμη μόνον από τη Γερμανία. Με έκταση 7 χλμ2 και 323 μόνιμους κατοίκους, το Γιούνγκχολτς θεωρείται πρακτικά εξκλάβιο της Αυστρίας, αφού ενώνεται με την κυρίως ειπείν χώρα σε ένα και μοναδικό σημείο, πάνω σε μια βουνοκορφή. Με την γείτονα χώρα τελούσε υπό τελωνειακούς δεσμούς, μέχρι την προσχώρηση της Αυστρίας στην ΕΕ το 1995 και λόγω της ιδιαιτερότητας αυτής διαθέτει αυστριακό όσο και γερμανικό ταχυδρομικό κώδικα (A-6691 και D-87491, αντίστοιχα).
The Dissent of Man

To The Dissent of Man είναι ο δέκατος πέμπτος δίσκος του πανκ συγκροτήματος Bad Religion. Κυκλοφόρησε στις 28 Σεπτεμβρίου του 2010. Είναι το άλμπουμ που θα ακολουθούσε το New Maps of Hell του 2007. Το συγκρότημα άρχισε να γράφει τραγούδια το 2008 αλλά οι ηχογραφήσει άρχισαν τον Μάιο του 2010. Το "Won't Somebody", που είχε εμφανιστεί και στο New Maps of Hell ξαναηχογραφήθηκε για το άλμπουμ. Το "The Resist Stance" ήταν στο soundtrack του βιντεοπαιχνιδιού Need for Speed: Hot Pursuit.

Τα singles που βγήκαν από το άλμπουμ ήταν τα "The Devil in Stitches","Cyanide" και "Wrong Way Kids"
New Maps of Hell

To New Maps of Hell είναι ο δέκατος τέταρτος δίσκος του πανκ συγκροτήματος Bad Religion. Κυκλοφόρησε στις 10 Ιουλίου του 2007. Το άλμπουμ γιορτάζει τη 25η επέτειο μετά την κυκλοφορία του πρώτου άλμπουμ How Could Hell Be Any Worse? αν και η μπάντα υπάρχει για περισσότερο από 30 χρόνια.

Τραγούδι με το όνομα New Maps of Hell στο άλμπουμ δεν υπάρχει. Το άλμπουμ είναι η συνέχεια του άλμπουμ The Empire Strikes First. Αρχικά πιστευόταν ότι το άλμπουμ θα ήταν διπλό και ότι θα κυκλοφορούσε μέσα στο 2006 αλλά ο μπασίστας Τζέι Μπέντλει το διέψευσε. Το άλμπουμ θα κυκλοφορούσε πιο γρήγορα αλλά καθυστέρησε λόγω δραστηριότητων.
Θωμάς Παλαβιτσίνι

O Θωμάς Παλαβιτσίνι (ιταλικά : "Tommaso Pallavicini") ήταν μαρκήσιος της Βοδονίτσας μετά από μια αμφισβητούμενη διαδοχή στο 1286. Ήταν νεώτερος αδελφός του πρώτου Μαρκησίου Γκουίντο Παλαβιτσίνι. 

Το 1286 η μαρκησία Ισαβέλλα, κόρη του Γκουίντο, πέθανε άτεκνη και το μαρκιζάτο διεκδικήθηκε μεταξύ τού Θωμά και τού συζύγου της Ισαβέλλας Αντουάν λε Φλαμέν. Επειδή το μαρκιζάτο της Βοδονίτσας ήταν υποτελές του Πριγκιπάτου της Αχαΐας, οι δύο διεκδικητές απευθύνθηκαν στον Δούκα των Αθηνών Γουλιέλμο ντε λα Ρος. Ο Γουλιέλμος, αν και ήταν συγγενής του Παλαβιτσίνι, προέδρευσε με την ιδιότητά του ως δικαστικού επιμελητή του φεουδαρχικού δικαστηρίου του Πριγκιπάτου της Αχαΐας. Πριν βγει απόφαση όμως, ο Θωμάς κατέλαβε το Κάστρο της Βοδονίτσας και έτσι έφερε το δικαστήριο προ τετελεσμένου γεγονότος. Είχε την εξουσία για άγνωστο χρονικό διάστημα, ίσως και πέρα από το 1300, μέχρι που τον διαδέχτηκε ο γιος του Αλβέρτο.
Ούγος Α΄ ντε Σαρπινύ

Ο Ούγος Α΄ ντε Σαρπινύ ή ντε Λιλ (γαλλικά : "Hugues de Charpigny") ήταν Γάλλος σταυροφόρος, κατά κάποιες πηγές από το από την Λίλη της Γαλλίας, ευγενής του Πριγκιπάτου της Αχαΐας. Ήταν ο πρώτος βαρώνος της Βοστίτσας.

Ο Ούγος είχε πάρει μέρος στην Δ΄ Σταυροφορία στο πλευρό του Γουλιέλμου Σαμπλίτη ή του Γοδεφρείδου Βιλλεαρδουίνου και τιμήθηκε γι΄αυτό μετά την κατάκτηση της Πελοποννήσου. Του δόθηκαν οκτώ φέουδα και η κώμη της Βοστίτσας όπου έχτισε και κάστρο. Το χρονικό της κατάκτησης του Μορέως αναφέρει : 
Το όνομα και οι προέλευσή του αποτελούν μυστήριο. Η ελληνική εκδοχή του Χρονικού του Μορέως (βλ. ανωτέρω) τον ονομάζει "ντε Λέλε", πράγμα που οδήγησε στην εικασία ότι ίσως κατάγεται από τη Λιλ της Γαλλίας. Από την άλλη, το αραγωνικό Χρονικό τον συγχέει με το γιο του, Γκυ ντε Σαρπινύ, που τον θεωρεί ως τον πρώτο βαρώνο, και αναφέρει ότι το "Λέλε" ήταν κάστρο της οικογένειας στη Λακωνία (πιθανώς το Έλος), και ότι το όνομα "Cherpini" το έλαβε ο Ούγος από το χωρίο που γεννήθηκε (έχει ταυτιστεί από ορισμένους με την Κερπινή νοτίως του Αιγίου). Το μόνο σίγουρο όνομα της οικογένειας είναι το "ντε Σαρπινύ", το οποίο όμως δεν εμφανίζεται στους καταλόγους της μητροπολιτικής γαλλικής αριστοκρατίας.
Γαζναβίδες

Οι Γαζναβίδες ή Γκαζναβίδες (περσικά: غزنویان) ήταν μουσουλμανική δυναστεία πρώην σκλάβων (Mαμελούκοι) τουρκικής καταγωγής, που κυβέρνησαν διαδοχικά ένα μεγάλο τμήμα της Περσίας, την Υπερωξιανή και τα βόρεια μέρη της ινδικής υποηπείρου, από το 975 έως το 1186 μ.Χ. Η δυναστεία ιδρύθηκε από τον Αλπ Τιγκίν, έναν αποσκιρτήσαντα πρώην στρατηγό των Σαμανιδών από την πόλη Μπαλχ, βόρεια του Ινδοκούς στο Χορασάν, που ανέλαβε με τη δύναμη των όπλων τη διακυβέρνηση της επαρχίας Γκάζνα στο Αφγανιστάν.

Τον Αλπ Τιγκίν διαδέχθηκε για λίγο ο γιος του, και όταν πέθανε, ο γαμπρός του, Σεμπουκτιγκίν, που ίδρυσε την Αυτοκρατορία των Γαζναβιδών. Αν και η δυναστεία είχε τουρκικές ρίζες, σταδιακά εκπερσίστηκε από άποψη γλώσσας, πολιτισμού, λογοτεχνίας και εθίμων και για το λόγο αυτό θεωρείται δικαίως από αρκετούς ως περσική δυναστεία, παρά τουρκική.

Ο γιος του Σεμπουκτιγκίν, Μαχμούντ, επέκτεινε την Αυτοκρατορία των Γαζναβιδών στην περιοχή ανάμεσα στον ποταμό Ώξο (Αμού Ντάρια), στον Ινδό ποταμό και τον Ινδικό Ωκεανό, ενώ δυτικά έφτασε στις πόλεις Ρέι και Χαμαντάν (αρχ. Εκβάτανα) του σημερινού Ιράν. Υπό την ηγεσία του, το αχανές κράτος του εκτεινόταν από τις πεδιάδες του ποταμού Γάγγη μέχρι την Κασπία Θάλασσα.

Υπό την ηγεσία του Μασούντ Α΄, γιου του Μαχμούντ, οι Γαζναβίδες άρχισαν να χάνουν τον έλεγχο στις δυτικές επαρχίες τους από τους Σελτζούκους Τούρκους μετά την ήττα τους στη μάχη της Νταντανακάν, περιοριζόμενοι έτσι στις περιοχές του σημερινού Αφγανιστάν, Δυτικού Παντζάμπ και Βαλουχιστάν. Το 1151, ο σάχης Βαχράμης απώλεσε την επαρχία Γκάζνα από τον Αλαουντίν Χουσαΐν της Γκουρ, ενώ το 1155 οι Σελτζούκοι κυρίευσαν την πόλη της Γκάζνας, τελευταίο προπύργιο της αυτοκρατορίας στην ομώνυμη επαρχία, περιορίζοντας τους Γαζναβίδες στην Ινδική, όπου κατάφεραν να διατηρηθούν έως το 1186, οπότε και εκτοπίστηκαν από τη δυναστεία των Γουριδών (ή Γκουριδών, από την επαρχία Γκουρ του σημερινού Αφγανιστάν).
Έσσεται Ήμαρ

To Έσσεται Ήμαρ αποτελεί το τρίτο και τελευταίο άλμπουμ των Terror X Crew, το οποίο κυκλοφόρησε το 2001. Ο δίσκος είναι ένας ύμνος για την Αρχαία Ελλάδα με συχνές αναφορές στη μυθολογία, σε φιλόσοφους και σε άλλα πρόσωπα της αρχαιότητας. Εντύπωση προκαλεί το πλούσιο λεξιλόγιο, που μερικές φορές γίνεται δυσνόητο, καθώς και η παράλληλη ολοκληρωτική απουσία ξενόφερτων λέξεων. Το κυρίως θέμα που πραγματεύεται είναι οι κίνδυνοι της παγκοσμιοποίησης και η προσπάθεια επιστροφής στις ελληνικές ρίζες. Με αυτό το άλμπουμ, οι Terror X Crew κάνουν μια μεγάλη στροφή στιχουργικά, σε αντίθεση με το αναρχικό στυλ των προηγούμενων δίσκων, μιλώντας για το έθνος και για την Αρχαία Ελλάδα, με αποτέλεσμα κάποιοι να τους κατηγορήσουν ως εθνικιστές. Το 2001, ο πρόεδρος του Ελληνικού Μετώπου Μάκης Βορίδης βράβευσε το συγκρότημα για την προσφορά του με τον στίχο του. Το τραγούδι Πυθαγόρειον έχει στίχους εξ ολοκλήρου στα αρχαία ελληνικά, ενώ σε όλο τον δίσκο έχουν χρησιμοποιηθεί και παραδοσιακά όργανα όπως αρχαία βάρβιτος, σύριγξ, σείστρον, κέρας, κανονάκι, αυλός και μασιά. Τα 2 κομμάτια που ξεχώρισαν και έγιναν βιντεοκλίπ από το συγκρότημα είναι: 
* Ξύπνιος μέσα στα όνειρα κάποιων άλλων
* Το ξόδι
Bugatti Type 55

H Bugatti Type 55 ήταν ένα πολυτελές σπορ αυτοκίνητο, που παρήχθη από τη γαλλική αυτοκινητοβιομηχανία Bugatti, μεταξύ του 1932 και του 1935, σε μόλις 38 αντίτυπα.
Ζιγιαρίδες

Οι Ζιγιαρίδες, γνωστοί και ως Ζεγιαρίδες (περσικά: زیاریان) ήταν δαϋλαμιτική δυναστεία που κυβέρνησε στις επαρχίες Γκοργκάν και Μαζανταράν στην Κασπία Θάλασσα, από το 928-1043. Ιδρυτής της δυναστείας ήταν ο Μαρνταβίζ μπεν Ζιγιάρ, που εκμεταλλεύτηκε την εξέγερση στο στρατό των Σαμανιδών του Ιράν για να αρπάξει την εξουσία στο βόρειο Ιράν. Σύντομα επέκτεινε τις κτήσεις του και κατέλαβε τις πόλεις Χαμαντάν και Ισφαχάν.
Νικόλαος Κοκκίνης

Ο Νικόλαος Κοκκίνης (γενν. στις 16 Ιανουαρίου 1949) είναι Έλληνας πολιτικός και βουλευτής Λασιθίου.
The Empire Strikes First

To The Empire Strikes First είναι ο δέκατος τρίτος δίσκος του πανκ συγκροτήματος Bad Religion. Κυκλοφόρησε στις 7 Ιουνίου του 2004 από την Epitaph.

Έφτασε στο νούμερο 40 στο Billboard 200 album chart, η υψηλότερη θέση που είχε πάρει η μπάντα, μέχρι το 2013 οπού το True North έφτασε στη θέση 19 . Η μόνη επιτυχία που βγήκε απο το άλμπουμ, "Los Angeles Is Burning",έφτασε στο #40 στο Billboard Modern Rock Tracks.
Στυλιανός Κούνδουρος

Ο Στυλιανός Κούνδουρος (1902-1992) ήταν Έλληνας βιομήχανος και πολιτικός, βουλευτής Λασιθίου, δήμαρχος Αγίου Νικολάου και μέλος των κυβερνήσεων του Καραμανλή. Τιμήθηκε με το Μεγαλόσταυρο του Φοίνικα, την περίοδο που υπηρετούσε ως υπουργός Συγκοινωνιών.
Ακακία Αβησσυνίας

Η Ακακία Αβησσυνίας είναι δέντρο της οικογένειας των Μιμηλεοειδών, του γένους Ακακία που περιλαμβάνει πάνω από 1200 είδη δέντρων. Σε αυτό το είδος ανήκουν δύο καταγεγραμμένα υποείδη, η Acacia abyssinica abyssinica και η Acacia abyssinica calophylla. Το επιστημονικό της όνομα πήρε από την Αβησσυνία (Αιθιοπία) όπου και παρατηρήθηκε για πρώτη φορά.
Μπαστάκ

Η Μπαστάκ είναι πόλη και πρωτεύουσα της περιοχής Μπαστάκ της επαρχίας Χορμοζγκάν του Ιράν. Στην απογραφή του 2006, είχε 8.376 κατοίκους. Οι κάτοικοι της πόλης μιλούν τα "Μπαστακί", μια διάλεκτο των Περσικών.
Αριστερό-Πράσινο Κίνημα

Το Αριστερό-Πράσινο Κίνημα (ισλ. "Vinstrihreyfingin – grænt framboð") είναι ένα ισλανδικό πολιτικό κόμμα.

Ιδρύθηκε το 1999 από μέλη του Αλθίνγκι, του ισλανδικού Κοινοβούλιου, που δεν συμφωνούσαν με τη συγχώνευση των αριστερών πολιτικών κομμάτων της Ισλανδίας που είχε ως αποτέλεσμα την ίδρυση της Σοσιαλδημοκρατικής Συμμαχίας. Το Αριστερό-Πράσινο Κίνημα επικεντρώθηκε σε δημοκρατικές σοσιαλιστικές αξίες, στον φεμινισμό και στον περιβαλλοντισμό, καθώς και στην ενίσχυση της δημοκρατίας και της συμμετοχής των πολιτών στην λήψη αποφάσεων. Το κόμμα ήταν κατά της συμμετοχής της Ισλανδίας στο ΝΑΤΟ και της εισβολής των αμερικανικών στρατευμάτων στο Ιράκ και στο Αφγανιστάν. Επίσης, είναι κατά της συμμετοχής της Ισλανδίας στην Ευρωπαϊκή Ένωση και υποστήριξε τον αγώνα των Παλαιστινίων στην Μέση Ανατολή. Ακόμα, υποστηρίζει την ενσωμάτωση των μεταναστών στην Ισλανδική κοινωνία.

Το Αριστερό-Πράσινο Κίνημα είναι μέλος της Βόρειας Πράσινης Αριστερής Συμμαχίας.

Το κόμμα έχει περίπου 3.000 μέλη. Αρχηγός του κόμματος είναι η Κατρίν Γιακομπσντότιρ και υπαρχηγός είναι ο Μπιόρν Βαλούρ Γκίσλασον. 

Στις εκλογές του 1999, το κόμμα συγκέντρωσε το 9,1% των ψήφων και έξι έδρες στο Αλθίνγκι. Το 2003, συγκέντρωσε το 8,8% των ψήφων και πέντε έδρες και το 2007 συγκέντρωσε το 14,3% των ψήφων.

Το 2009 συμφώνησε να συμμετάσχει στην κυβέρνηση συνεργασίας με τη Σοσιαλδημοκρατική Συμμαχία, αφού η κυβέρνηση του τελευταίου με το Κόμμα Ανεξαρτησίας κατέρρευσε. Στις επόμενες εκλογές, συγκέντρωσε το 21,7% των ψήφων και 14 έδρες στο Αλθίνγκι, οριακά πίσω από το Κόμμα Ανεξαρτησίας, σημειώνοντας την δεύτερη καλύτερη επίδοση αριστερού σοσιαλιστικού κόμματος από τις εκλογές του 1978, όπου η πρώην κομμουνιστική Λαϊκή Συμμαχία συγκέντρωσε το 22,9% των ψήφων. Το κόμμα κέρδισε άλλη μία έδρα, αφού ένας ανεξάρτητος βουλευτής έγινε μέλος του κόμματος. Από τότε, τρεις βουλευτές του κόμματος αποχώρησαν από αυτό, εκ των οποίων ο ένας έγινε μέλος του κεντρώου Προοδευτικού Κόμματος και οι δύο είναι ανεξάρτητοι. Αυτή τη στιγμή, το κόμμα έχει 7 έδρες στο Αλθίνγκι.
Νταχάλα Καγκραμπάρι

Το Νταχάλα Καγκραμπάρι #51 (αγγλ. Dahala Khagrabari) ήταν ενκλάβιο της Ινδίας, το οποίο βρισκόταν στην περιφέρεια Κουτς Μπεχάρ (Cooch Behar) του κρατιδίου της Δυτικής Βεγγάλης. Επρόκειτο για ένα από τα μικρότερα (7.000 μ2) Ινδο-Μπανγκλαντεσιανά περίκλειστα εδάφη, τα οποία αποτελούνταν από 106 ινδικά εξκλάβια εντός του Μπανγκλαντές, καθώς και 92 μπανγκλαντεσιανά εξκλάβια εντός της Ινδίας. Το μέγεθός του ωστόσο δεν ήταν το σπουδαιότερό του χαρακτηριστικό, αλλά το γεγονός ότι αποτελούσε το μοναδικό στον κόσμο τρις-περίκλειστο έδαφος. 

Το ινδικό Νταχάλα Καγκραμπάρι βρισκόταν πλήρως περικυκλωμένο από το Μπανγκλαντεσιανό χωριό Ουπαντσόβκι Μπχάνι (Upanchowki Bhajni), το οποίο περιεχόταν με τη σειρά του στο ινδικό χωριό Μπαλαπάρα Καγκραμπάρι (Balapara Khagrabari), το οποίο επίσης περικλείονταν από τη μπανγκλαντεσιανή περιφέρεια Ραζσανί (Rajshahi). Συνεπώς, το Νταχάλα Καγκραμπάρι ήταν ενκλάβιο εντός ενκλαβίου εντός ενκλαβίου και άρα τρις-περίκλειστο έδαφος.
thumb|Νταχάλα Καγκραμπάρι, το πρώην μοναδικό στον κόσμο τρις-περίκλειστο έδαφος (Χάρτες)

Από γεωγραφικής σκοπιάς, επρόκειτο για ένα κομμάτι καλλιεργήσιμης γης και δεν κατοικούταν ως έχει. Από το μεγαλύτερο ινδικό ενκλάβιο που το περιέβαλλε το χώριζαν μόλις λίγα μέτρα. Ο ιδιοκτήτης του ήταν ένας Μπανγκλαντεσιανός αγρότης που κατοικούσε στο αμέσως μεγαλύτερο ενκλάβιο του Μπανγκλαντές.

Παρά το μέγεθός του, το Νταχάλα Καγκραμπάρι δεν ήταμ το μικρότερο από τα περίκλειστα εδάφη στα σύνορα των δύο χωρών, καθώς τον τίτλο αυτόν κατείχε το ινδικό εξκλάβιο ονόματι Πανισάλα #79 (Panisala), με έκταση μόλις 1.090 μ2, στην περιφέρεια Ρανγκπούρ του Μπανγκλαντές.

Ελλείψει συνεπούς διακυβέρνησης και δυσμενών συνθηκών για τους κατοίκους της περιοχής, οι κυβερνήσεις των δύο χωρών ανακοίνωσαν τον Σεπτέμβριο του 2011 την πρόθεση να επιλυθεί το ζήτημα, μέσω της ανταλλαγής 162 ενκλαβίων εκατέρωθεν, οι κάτοικοι των οποίων μπόρεσαν να επιλέξουν ανάμεσα στις δύο υπηκοότητες.
Λούστρο Παπουτσιών

Το Λούστρο Παπουτσιών (ιταλ. Sciuscià), γνωστή και ως Σουσιά, είναι ιταλική νεορεαλιστική ταινία παραγωγής 1946 σε σκηνοθεσία Βιττόριο ντε Σίκα. Η ταινία έλαβε τιμητικό βραβείο Όσκαρ για την ποιότητα της, το βραβείο αυτό αποτέλεσε προπομπό του Όσκαρ Καλύτερης Ξενόγλωσσης Ταινίας, κατηγορία που καθιερώθηκε ένα χρόνο αργότερα.
Λαρ

Η Λαρ είναι πόλη και πρωτεύουσα της περιοχής Λαρεστάν της επαρχίας Φαρς του Ιράν. Στην απογραφή του 2006, είχε 51.961 κατοίκους. Οι κάτοικοι της Λαρ είναι Σιίτες και Σουνίτες μουσουλμάνοι. Στην περιοχή υπήρχε παλαιότερα σημαντική εβραϊκή κοινότητα και η πόλη αποτελούσε σπουδαίο κέντρο των εβραϊκών γραμμάτων. Οι περισσότεροι από τους Εβραίους μετανάστευσαν στο Σιράζ τον 19ο αιώνα ενώ κάποιοι λιγότεροι στο Ισραήλ (όπου το οικογενειακό τους όνομα είναι Λάρρυ/Λάρι). 

Η πόλη ονομαζόταν αρχικώς "Λαντ" από τον άνθρωπο που την είχε ιδρύσει. Ο Λαντ είναι ένας από τους περίφημους ήρωες του περσικού έπους Σαχναμέχ ("Βιβλίο των Βασιλέων"). Γύρω στο 16ο και 17ο αιώνα μ.Χ., η Λαρ αποτελούσε σημαντικό σταθμό κατά μήκος του δρόμου για τον Περσικό Κόλπο.
Μπαντάρ Αμπάς

Το Μπαντάρ Αμπάς (περσικά: بندرعباس) είναι πόλη-λιμάνι και πρωτεύουσα της επαρχίας Χορμοζγκάν στη νότια ακτή του Ιράν, στον Περσικό Κόλπο. Η πόλη βρίσκεται σε στρατηγική τοποθεσία στα Στενά του Ορμούζ και αποτελεί την κύρια βάση του Ιρανικού Πολεμικού Ναυτικού. Είναι η μεγαλύτερη πόλη της επαρχίας Χορμοζγκάν με πληθυσμό 435.751 κατοίκους (απογραφή 2011).

Είναι το παλαιότερα γνωστό ως Καμπαράο και Πόρτο Κομοράο στους Πορτογάλους ναυτικούς, ως Γκομπρούν στους Εγγλέζους εμπόρους και ως Γκούμρουν ή Γκάμρουν στους Ολλανδούς θαλασσοπόρους.
Ritchie Blackmore's Rainbow

Το Ritchie Blackmore's Rainbow είναι ο πρώτος δίσκος του βρετανικού χαρντ ροκ συγκροτήματος Rainbow, το οποίο σχημάτισε ο κιθαρίστας Ρίτσι Μπλάκμορ σαν το προσωπικό του σχήμα.
Ισαβέλλα Παλαβιτσίνι

Η Ισαβέλλα Παλαβιτσίνι (Isabella Pallavicini) (πέθανε το 1286), μερικές φορές αναφέρεται και "Ιεζάβελ" ήταν μαρκησία του Βοδονίτσας από το 1278 έως τον θάνατο της το 1286. 

Ήταν κόρη του πρώτου μαρκησίου Γκουίντο Παλαβιτσίνι, αδελφή του Ουμπερτίνο και της Μαμπιλίας που είχε κληρονομήση τις κτήσεις της οικογένειας στην Πάρμα. Το 1278 μόλις είχε αναλάβη το Μαρκιζάτο αρνήθηκε να πάει στην Γλαρέτζα να δηλώση υποταγή στον Πρίγκιπα της Αχαίας όπου ήταν υποτελής το Μαρκιζάτο. Το ίδιο έκανε και όταν την κάλεσε η κούρτη όταν θα ερχόταν ο νέος βάιλος Γκαλεράν ντε Ιβρύ. Παντρεύτηκε τον Αντουάν λε Φλαμέν αλλά δεν έκαναν παιδιά , αυτό είχε σαν αποτέλεσμα να δημιουργηθεί θέμα διαδοχής μεταξύ του άντρα της και του εξαδέλφου της Αλβέρτο Παλαβιτσίνι.
Λουκάς Πανουργιάς

Ο Λουκάς Πανουργιάς ήταν Έλληνας ποδοσφαιριστής γεννημένος στις 4 Σεπτεμβρίου του 1899 στη Λειβαδιά. Πέθανε στις 17 Ιανουαρίου 1981 στην Αθήνα.
Μαρία νταλε Κάρτσερι

Η Μαρία νταλε Κάρτσερι (Maria dalle Carceri) (; - 1323) ήταν από τον πατέρα της εκτημόρια της Εύβοιας ως κυρία του ημίσεος της Καρύστου. Ως κληρονόμος του συζύγου της Αλβέρτου Παλαβιτσίνι ήταν μαρκησία του ημίσεως της Βοδονίτσας από το 1311 ως το 1323. Για να αποφύγει την κατάκτηση του μαρκιζάτου από τους Καταλανούς, αναγκάστηκε να τους πληρώνει ετήσιο φόρο. 

Η οικογένεια της Μαρίας καταγόταν από τη Βερόνα της Λομβαρδίας και είχε έρθει στην Ελλάδα κατά τη Δ΄ Σταυροφορία. Ήταν κόρη του Γκαετάνο νταλε Κάρτσερι από τον οποίο κληρονόμησε το ήμισυ της Καρύστου (το 1/6 της Εύβοιας). Μητέρα της ήταν η Αγνή ή Ανιέζα Ναβιγαγιόζο (Agnesie Navigajoso) κόρη του διοικητή της Λήμνου και "μεγάλου δούκα" (ναυάρχου) της Λατινικής αυτοκρατορίας της Κωνσταντινούπολης. Παντρεύτηκε τον Αλβέρτο Παλαβιτσίνι, μαρκήσιο της Βοδονίτσας και όταν εκείνος απεβίωσε το 1311, το μαρκηζάτο μοιράστηκε στη Μαρία και την κόρη τους Γουλιέλμα. 

Λαμβάνοντας υπόψη την πρόσφατη νίκη της Καταλανικής Εταιρείας κατά των ενωμένων δυνάμεων του Δουκάτου των Αθηνών στην Μάχη του Αλμυρού, η Μαρία επιθυμούσε να παντρευτεί και πάλι γρήγορα με έναν άνθρωπο ο οποίος θα προστατεύσει τη μαρκιωνία της Βοδονίτσας. Έτσι παντρεύτηκε σε δεύτερο γάμο τον Αντρέα Κορνάρο. Μετά τον θάνατό της η κόρη της Γουλιέλμα κληρονόμησε και το υπόλοιπο της μαρκιωνίας, καθώς και το ήμισυ της Καρύστου.
Χοντζ

thumb|right|250px|Οι πύλες της παλαιάς Χοντζ
Η Χοντζ είναι πόλη και πρωτεύουσα της περιοχής Χοντζ της επαρχίας Φαρς του Ιράν. Ο πληθυσμός της είναι 20.012 κάτοικοι (απογραφή 2006) και βρίσκεται σε υψόμετρο 670 μ. Βρίσκεται 270 χλμ. νοτίως του Σιράζ. 

Η Χοντζ έχει ιστορία 2.000 ετών και ήταν γνωστή στους οπαδούς του ζωροαστρισμού. Οι Χόντζις, οι κάτοικοι της πόλης, αναφέρονται στους εαυτούς τους ως Χοντμουνί, ένας όρος που κυριολεκτικά σημαίνει "τμήμα από εμάς" αλλά μεταφορικά αναφέρεται συλλογικά στους ανθρώπους από το Γκεράς, Λαρ, Εβάζ και άλλες γειτονικές πόλεις, που μοιράζονται μαζί τους μια κοινή γλώσσα που είναι γνωστή ως "Αχόμι". 

Τα αρχαία ονόματα της Χοντζ ήταν "Χονγκ" και "Κοντζ" ("γωνία" στα περσικά). Οι κάτοικοί της είναι Σουνίτες, σε αντίθεση με την υπόλοιπη περιοχή, και είναι διάσημοι για το εμπορικό τους δαιμόνιο. Η πόλη έχει ιστορική αξία καθώς ήταν η έδρα πολλών μουσουλμάνων λογίων και σπουδαίων αρχιτεκτονικών έργων, πριν και μετά την ισλαμική περίοδο. Ο σπουδαίος Μαροκινός εξερευνητής Ιμπν Μπαττούτα (1304-1369 μ.Χ.), έγραψε για τα ταξίδια του στη Χοντζ με μεγάλη λεπτομέρεια.
Νικόλαος Αγιομνήτης

Ο Νικόλαος Αγιομνήτης ήταν βυζαντινός βιβλιογράφος του 15ου αιώνα.

Η καταγωγή του ήταν από την Αθήνα. Λίγα στοιχεία για την ζωή του μαθαίνουμε από ένα σημείωμα στον κώδικα που φυλάγεται στην βιβλιοθήκη του ισπανικού σεκουριάλου με αύξοντα αριθμό Y-III-14. Το σημείωμα, αλλά και ο κώδικας αυτός γράφτηκαν από τον ιερομόμαχο Νικηφόρο, και μικρότερο αδελφό του Νικολάου. Πατέρας τους ήταν ο ιερέας Μιχαήλ Αγιομνήτης από την Αθήνα, ο οποίος βρήκε βίαιο και μοιραίο θάνατο από τους Τούρκους. Μετά την κατάληψη τς Αθήνας το 1456 από τον Ομάρ ή μετά την δεύτερη το 1458 από τον Μωάμεθ, η οικογένεια μοιράστηκε για να ξεφύγει από τα δεινά του πολέμου, ο Νικόλαος έγινε όπως και ο αδελφός του μοναχός και εγκαταστάθηκε στο Άγιο Όρος.
Νικηφόρος Αγιομνήτης

Ο Νικηφόρος Αγιομνήτης ήταν βυζαντινός βιβλιογράφος του 15ου αιώνα.

Η καταγωγή του ήταν από την Αθήνα. Πατέρας του ήταν ο ιερέας Μιχαήλ, μεγαλύτερος αδελφός του ήταν ο Νικόλαος.

Μετά την κατάληψη τς Αθήνας το 1456 από τον Ομάρ ή μετά την δεύτερη το 1458 από τον Μωάμεθ, η οικογένεια εγκαταστάθηκε στην Εύβοια, όπου ο Νικηφόρος μεγάλωσε, αλλά ίσως και να γεννήθηκε στην Εύβοια. Η οικογένεια μοιράστηκε για να ξεφύγει από τα δεινά του πολέμου, και έτσι ο Νικηφόρος έγινε όπως και ο αδελφός του μοναχός και εγκαταστάθηκε στην Μονή Βατοπεδίου στο Άγιο Όρος.
Alfa Bank

Η Alfa Bank (ρωσικά: Альфа-банк) είναι μια από τις μεγαλύτερες ρωσικές εμπορικές τράπεζες, και έχει ως έδρα την Μόσχα. Η τράπεζα ιδρύθηκε το 1990.
Μιχαήλ Ανδρίστος

Ο Μιχαήλ Ανδρίστος ήταν Έλληνας βιβλιογράφος του 17ου αιώνα.

Η καταγωγή του ήταν από την Αθήνα.
Μιχαήλ Αριόλος

Ο Μιχαήλ Αριόλος ήταν βυζαντινός βιβλιογράφος του 17ου αιώνα.

Η καταγωγή του ήταν από την Αθήνα. Έγραψε τον κώδικα που φυλάγεται στην μονή Ιβήρων του Αγίου Όρους με τον αύξοντα αριθμό 464. Ο κώδικας περιέχει την "Ιστορία ψυχωφελή των Βαρλαάμ και Ιωάσσαφ".
Διονύσιος ο Θραξ

Ο Διονύσιος ο Θραξ ήταν σπουδαίος αρχαίος Έλληνας γραμματικός. Γεννήθηκε περί το μέσο του 2ου αιώνα π.Χ. στην Αλεξάνδρεια από πατέρα που καταγόταν από τη Θράκη, εξ ου και το προσωνύμιό του.
Μαρία Βασιλείου

Η Μαρία Βασιλείου (και "Μάρω Βασιλείου", μερικές φορές και "Μαρί Βασιλείου", Λονδίνο, 16 Σεπτεμβρίου 1950 - Λονδίνο, 5 Ιουλίου 1989) ήταν Κύπρια ηθοποιός του κινηματογράφου. Έγινε γνωστή από τον πρωταγωνιστικό ρόλο στην ταινία του Αλέξη Δαμιανού, "Ευδοκία".
Διονύσιος ο Κυρηναίος

Ο Διονύσιος ο Κυρηναίος (1ος αιώνας π.Χ.) ήταν Έλληνας στωικός φιλόσοφος και μαθηματικός ο οποίος έζησε περίπου το 150 π.Χ. στην Κυρήνη.
Βικτόρια Σίλβστεντ

Η Κάρεν Βικτόρια Σίλβστεντ ("Karen Victoria Silvstedt", 19 Σεπτεμβρίου 1974) είναι μοντέλο και ηθοποιός από τη Σουηδία. Είναι επίσης παρουσιάστρια και τραγουδίστρια.
Τζέιμς Φρανκ

Ο Τζέιμς Φρανκ ("James Franck", 26 Αυγούστου 1882 - 21 Μαΐου 1964) ήταν Γερμανός φυσικός και νομπελίστας. Ο Φρανκ τελείωσε το διδακτορικό του το 1906 και πήρε την «venia legendi» του στη φυσική το 1911, και τα δύο από το Πανεπιστήμιο του Βερολίνου, όπου έκανε διαλέξεις και δίδασκε. Μετά το Πρώτο Παγκόσμιο Πόλεμο, στον οποίο υπηρέτησε και του απονεμήθηκε ο Σιδηρούς Σταυρός πρώτης κατηγορίας, ο Φρανκ έγινε επικεφαλής του τμήματος Φυσικής του Kaiser Wilhelm Gesellschaft Φυσικοχημείας. Το 1920, Ο Φρανκ έγινε καθηγητής της πειραματικής φυσικής και Διευθυντής του Β Ινστιτούτου Πειραματικής Φυσικής στο Πανεπιστήμιο του Γκέτινγκεν. Ενώ ήταν εκεί ασχολήθηκε με την κβαντική φυσική με τον Μαξ Μπορν, ο οποίος ήταν διευθυντής του Ινστιτούτου Θεωρητικής Φυσικής.

Το 1925, του απονεμήθηκε το Βραβείο Νόμπελ Φυσικής, κυρίως για το έργο του στο 1912-1914, το οποίο περιλάμβανε το πείραμα Φρανκ-Χερτζ, μια σημαντική επιβεβαίωση του ατομικού πρότυπου του Μπορ.
Το 1933, αφού οι Ναζί ήρθαν στην εξουσία, ο Φρανκ άφησε τη θέση του στην Γερμανία και συνέχισε την έρευνά του στις Ηνωμένες Πολιτείες, πρώτα στο Πανεπιστήμιο Τζονς Χόπκινς στην Βαλτιμόρη και, στη συνέχεια, μετά από ένα έτος στη Δανία, στο Σικάγο. Εκεί ήταν που ενεπλάκη στο Πρόγραμμα Μανχάταν κατά τη διάρκεια του Β 'Παγκοσμίου Πολέμου, ήταν Διευθυντής του Τμήματος Χημείας του Εργαστηρίου Μεταλλουργίας, στο Πανεπιστήμιο του Σικάγου. Ήταν επίσης ο πρόεδρος της Επιτροπής για τα Πολιτικά και Κοινωνικά Προβλήματα σχετικά με την ατομική βόμβα, h επιτροπή αποτελούνταν από τον ίδιο και άλλους επιστήμονες στο Met Lab, συμπεριλαμβανομένων των Donald J. Hughes, JJ Nickson, Eugene Rabinowitch, Glenn T. Seaborg, JC Stearns και Leo Szilard. Η επιτροπή αυτή είναι περισσότερο γνωστή για την κατάρτιση της "Έκθεσης του Φρανκ", που ολοκληρώθηκε στις 11 Ιουνίου 1945, η οποία δεν συνιστά να χρησιμοποιούνται οι ατομικές βόμβες στις ιαπωνικές πόλεις, με βάση τα προβλήματα που απορρέουν από μια τέτοια στρατιωτική εφαρμογή.

Το 1946 παντρεύτηκε την Hertha Sponer, πρώην βοηθό του στο Γκέτινγκεν. Πέθανε ξαφνικά το 1964 κατά την επίσκεψη του στο Γκέτινγκεν.
Βραβείο της Φιλίας

Το Βραβείο της Φιλίας (ρωσ. Орден Дружбы) είναι ένα βραβείο της Ρωσικής Ομοσπονδίας. Δημιουργήθηκε στις 2 Μαρτίου 1994, με το διάταγμα Νο. 442. Ο "πρόγονος" αυτού του βραβείου είναι το "Βραβείο της Φιλίας των Λαών" της Σοβιετικής Ένωσης. Ο Αλεξάντερ Μπορίσοβιτς Ζούκ είναι ο σχεδιαστής του Βραβείου της Φιλίας, όπως και του "Βραβείου της Φιλίας των Λαών". Επίσης ο Αλεξάντερ Ζούκ βραβεύτηκε με το Βραβείο της Φιλίας.
Μαξιμιανούπολις - Μοσυνούπολις

350px|right|thumb|Ο περίκεντρος ναός.
Η Μαξιμιανούπολις - Μοσυνούπολις είναι ένας αρχαιολογικός χώρος ο οποίος βρίσκεται 7 χιλιόμετρα δυτικά της Κομοτηνής, νότια του χωριού Μίσχος, στην Ροδόπη, σε μικρή απόσταση από την Εγνατία Οδό. Στην περιοχή υπήρχε η αρχαία πόλη Παισούλα. Στην συνέχεια ιδρύθηκε η Μαξιμιανούπολις η οποία αργότερα πήρε το όνομα Μοσυνούπολις (αναφέρεται και ως Μοσυνόπολις). Στον αρχαιολογικό χώρο σήμερα έχουν ανασκαφεί τα ερείπια ενός περίκεντρου ναού (11ου - 13ου αιώνα), μέρος των τειχών, ένας κιβωτιόσχημος τάφος της Μαξιμιανούπολης αλλά και παλαιοχριστιανικοί τάφοι της Μοσυνούπολης. Ευρήματα από τις αρχαιολογικές ανασκαφές φυλάσσονται στο Αρχαιολογικό Μουσείο Κομοτηνής. Ο αρχαιολογικός χώρος υπάγεται στη 15η Εφορεία Βυζαντινών Αρχαιοτήτων.
Βραβείο της Φιλίας των Λαών

Το Βραβείο της Φιλίας των Λαών (ρωσικά: Орден Дружбы народов) ήταν ένα βραβείο της ΕΣΣΔ. Δημιουργήθηκε στις 17 Δεκεμβρίου του 1972, με το διάταγμα του Ανώτατου Σοβιέτ της ΕΣΣΔ για τον εορτασμό των 50 χρόνων της ΕΣΣΔ. Το βραβείο, όμως, τροποποιήθηκε στις 18 Ιουλίου του 1980. Ο σχεδιαστής του βραβείου ήταν ο Αλεξάντερ Ζούκ. Ως βραβείο της ΕΣΣΔ, έπαψε να υφίσταται μετά την διάλυση της ΕΣΣΔ το 1991.
Μπεσκιοϊλού Αντέμ

Ο Αντέμ Εκίζ ("Adem Ekiz", 1 Μαρτίου 1980)<ref name="www.ademekiz.com/Biyografim">www.ademekiz.com/Biyografim</ref>, ευρύτερα γνωστός με το καλλιτεχνικό ψευδώνυμο Μπεσκιοϊλού Αντέμ ("Beşköylü Adem") είναι Τούρκος μουσικός και τραγουδιστής ποντιακής καταγωγής. Έγινε γνωστός κυρίως επειδή είναι από τους λίγους καλλιτέχνες της Τουρκίας που χρησιμοποιούν στις καλλιτεχνικές τους εμφανίσεις την ποντιακή διάλεκτο ή τα «ρωμαίικα», όπως την αποκαλούν οι ίδιοι.
Χλωριούχος υφυδράργυρος

Ο Χλωριούχος υφυδράργυρος είναι χημική ένωση χλωρίου και μονοσθενούς υδραργύρου με χημικό τύπο Hg2Cl2. Είναι επίσης γνωστό ως καλομέλας (μορφή ορυκτού).
Αλεξάντερ Ζούκ

Ο Αλεξάντερ Ζούκ (ρωσ. Александр Жук) γεννήθηκε το 1922 και πέθανε το 2002. Ήταν σοβιετικός και ρώσος καλλιτέχνης και ιστορικός όπλων.
Βραβείο Ατομικού Θάρρους

Το Βραβείο Ατομικού Θάρρους (ρωσ. Орден за личное мужество) δημιουργήθηκε στις 28 Δεκεμβρίου 1988. Σχεδιαστής του βραβείου ήταν ο Αλεξάντερ Ζούκ.
Ευγκένι Αλντόνιν

Ο Ευγκένι Αλντόνιν (ρωσικά: Евгений Алдонин) είναι Ρώσος ποδοσφαιριστής. Αγωνίζεται στην ΤΣΣΚΑ Μόσχας και στην Εθνική ομάδα ποδοσφαίρου της Ρωσίας.
Βραβείο Ανδρείας

Το Βραβείο Ανδρείας (ρωσ. Орден Мужества) είναι ένα βραβείο της Ρωσικής Ομοσπονδίας. Δημιουργήθηκε στις 2 Μαρτίου 1994, με το διάταγμα Νο. 442 και αντικατέστησε το Βραβείο Ατομικού Θάρρους της Ρωσικής Ομοσπονδίας.
Mad Men

Η σειρά Mad Men είναι Αμερικανική δραματική τηλεοπτική σειρά δημιουργημένη από τον Matthew Weiner. Η σειρά μεταδίδεται στο αμερικανικό καλωδιακό κανάλι AMC, και παράγεται από την Lionsgate Television. Έκανε πρεμιέρα στις 19 Ιουλίου, 2007 και ολοκλήρωσε την τρίτη σεζόν της στις 8 Νοεμβρίου του 2009.

Η παραγωγή της τέταρτης σεζόν άρχισε στις 12 Απριλίου 2010 και θα κάνει πρεμιέρα στις 25 Ιουλίου του 2010 

Το "Mad Men" βασίζεται στην Αμερική της δεκαετίας του '60 και σε μία πλασματική εταιρία διαφήμισης ονόματι "Sterling Cooper", που έχει τα γραφεία της στη Λεωφόρο Μάντισον (Madison Avenue) της Νέας Υόρκης. Ο τίτλος της σειράς, μεταφράζεται στα Ελληνικά ως "Τρελοί Άνθρωποι", παρατσούκλι προερχόμενο από το «"Ad Men"» που χρησιμοποιούσαν οι διαφημιστές της εποχής για τον εαυτό τους. Μέσα στο δραματικό κλίμα της σειράς, απεικονίζεται η μεταβαλλόμενη κοινωνία της Αμερικής του 1960.

Η σειρά κέρδισε την επιδοκιμασία των κριτικών ενώ τονίζεται ιδιαίτερα η ιστορική αυθεντικότητα του και οπτικό στυλ που ακολουθεί η σειρά, κυρίως για την αυθεντική αναπαράσταση της εποχής και έχει βραβευθεί με διάφορα βραβεία, ανάμεσα στα οποία συναντούμε εννέα Βραβεία Έμμυ και πέντε Χρυσές Σφαίρες. Αποτελεί την πρώτη σειρά καλωδιακού τηλεοπτικού καναλιού που έλαβε ποτέ το «Βραβείο Έμμυ Εξέχουσας Δραματικής Σειράς» το 2008, επιτυχία που επανέλαβε το 2009. Και τις τρεις χρονιές που προβάλλεται ο πρωταγωνιστής Τζον Χαμ έλαβε υποψηφιότητα για το «Βραβείο Εξέχουσας Ανδρικής Ερμηνείας σε Δραματική Σειρά» του Σωματείου Αμερικανών Ηθοποιών, ενώ το σύνολο του καστ τιμήθηκε στα ίδια βραβεία κατά τα έτη 2008 και 2009. 

To 2009, η σειρά έλαβε το Βραβείο Καλύτερης Διεθνούς Σειράς από τη Βρετανική Ακαδημία Τηλεόρασης. Στη Γαλλία προβάλλεται από τις 16 Μαρτίου 2008 στο κανάλι TPS Star και από τις 2 Νοεμβρίου 2008 στο Canal+. Από τον Ιούνιο του 2010, θα προβάλλεται στον Καναδά μέσω του δικτύου Télé-Québec. Τα δίκτυα Canal+ και Cuatro την αναμεταδίδουν στην Ισπανία, ενώ στην Ελλάδα προβλήθηκε από τον τηλεοπτικό σταθμό Alter. Πλέον η σειρά μεταδίδεται από το Netflix.
Νικόλαος Βάρκοσης

Ο Νικόλαος Βάρκοσης ή Βαρκούσιος ή Μπάρκοσης (... - 1782) ήταν Έλληνας λόγιος και δάσκαλος του 18ου αιώνα.
Όπιο

thumb|right|250px|Όπιο
Όπιο, κοινώς αφιόνι, ονομάζεται ο αποξηραμένος γαλακτώδης χυμός που προέρχεται από ένα είδος παπαρούνας που ονομάζεται μήκων η υπνοφόρος ("Papaver Somniferum"). Το όπιο περιέχει περίπου 25% αλκαλοειδή, ενώ μεταξύ αυτών έχει περιεκτικότητα περίπου 10~12% σε μορφίνη, από την οποία εξαρτάται η φαρμακολογική επενέργεια του. Η χημική επεξεργασία της μορφίνης παράγει την ηρωίνη που διακινείται στο παράνομο εμπόριο ναρκωτικών. Περιέχει επίσης κωδεΐνη και άλλα μη ναρκωτικά αλκαλοειδή όπως παπαβερίνη, θηβαΐνη και νοσκαπίνη. Το όπιο και τα παράγωγά του αποτελούν ναρκωτικές ουσίες που πάντα προκαλούν σωματική και ψυχολογική εξάρτηση. Σκευάσματα από όπιο (αφέψημα, σκόνη, εκχύλισμα) χρησιμοποιούνται ως αντιδιαρροϊκά και παυσίπονα φάρμακα. Η παραγωγή του οπίου καθορίζεται ποσοτικά σύμφωνα με διεθνές σχέδιο.
Σερίφ Γκιορέν

Ο Σερίφ Γκιορέν (Τούρκικα: Şerif Gören) είναι Τούρκος (από τη μειονότητα της Δυτικής Θράκης) σκηνοθέτης γεννημένος στην Ξάνθη 14 Οκτωβρίου 1944. Το 1956 πήρε υποτροφία από τον Πρωθυπουργό της Τουρκίας Τζελάλ Μπαγιάρ και φοίτησε στο Γυμνάσιο Αρρένων της Κωνσταντινούπολης (İstanbul Erkek Lisesi). Εκεί το 1962 θα γνωριστεί με τον σκηνοθέτη Hürrem Erman (ο οποίος επίσης ήταν Τούρκος γεννημένος στην Ελλάδα, συγκεκριμένα στην Θεσσαλονίκη το 1913 ) και θα ξεκινήσει να δουλεύει στον κινηματογράφο. Επίσης έχει δουλέψει και ως ηθοποιός μικρών ρόλων, σε διάφορες ταινίες.

Διάσημος είναι ο Σερίφ Γκιορέν για την ταινία "Ο Δρόμος" που σκηνοθέτησε για λογαριασμό του σκηνοθέτη Γιλμάζ Γκουνέϊ ο οποίος εκείνη την εποχή βρισκόταν στην φυλακή (για τις πολιτικές του πεποιθήσεις). Η ταινία αυτή πήρε το βραβείο "Χρυσός Φοίνικας" στο Φεστιβάλ των Καννών το 1982.
Μανουήλ Βερνάρδος

Ο Μανουήλ Βερνάρδος ήταν τυπογράφος, νομομαθής και μέλος της Φιλικής Εταιρίας από το Ρέθυμνο.
Όλιβερ Μακόρ

Ο Όλιβερ Μακόρ ("Oliver Makor") είναι Λιβεριανός πρώην ποδοσφαιριστής που αγωνιζόταν στη θέση του μέσου.
Robert Bosch GmbH

<br>

Η Robert Bosch GmbH, ευρύτερα γνωστή ως Bosch (ελληνικά: "Μπος)", είναι μία πολυεθνική εταιρεία από τη Γερμανία. Ιδρύθηκε το 1886 από τον Ρόμπερτ Μπος (Robert Bosch). Εδρεύει στο προάστιο Γκέρλινγκεν ("Gerlingen") της Στουτγκάρδης.

Είναι ο μεγαλύτερος προμηθευτής εξοπλισμού αυτοκινήτων παγκοσμίως, ενώ δραστηριοποιείται επίσης και σε άλλους τομείς, όπως η παραγωγή ηλεκτρικών εργαλείων, συσκευών κ.ά. Η BSH ανήκει κατά 50% στην Bosch και κατά 50% στην Siemens (ελληνικά: "Ζίμενς"). Κατασκευάζει τις οικιακές συσκευές τον δυο εταιριών καθώς και με το όνομα Πίτσος.

Ο διευθυντής της εταιρίας Φραντς Φέρενμπαχ ("Franz Fehrenbach") δήλωσε το 2012 ότι η Ελλάδα «είναι σαθρή και αφόρητη επιβάρυνση της κοινότητας» (marode und in einer Solidargemeinschaft eine untragbare Belastung)
Κάρντιφ Σίτι

Η Κάρντιφ Σίτι Φούτμπολ Κλαμπ (ουαλικά: "Clwb Pêl-droed Dinas Caerdydd", αγγλικά: "Cardiff City Football Club") είναι ποδοσφαιρικός σύλλογος με έδρα την πόλη του Κάρντιφ στην Ουαλία. Η ποδοσφαιρική ομάδα, έπειτα από την αποχώρησή της από το Νίνιαν Παρκ το 2009, διεξάγει τους εντός έδρας αγώνες της στο Κάρντιφ Σίτι Στέιντιουμ της ουαλικής πρωτεύουσας, χωρητικότητας 33.280 θεατών.

Ιδρύθηκε το 1899 ως «Ρίβερσαϊντ» (Riverside), μετονομάστηκε σε «Κάρντιφ Σίτι» το 1908 με χρώματα το μπλε και το λευκό, ενώ προσχώρησε στο σύστημα ποδοσφαιρικών πρωταθλημάτων Αγγλίας το 1910. Η επονομαζόμενη και ως "The Bluebirds" (Τα Μπλε Πουλιά), έχει μακρόχρονη αντιπαλότητα με τους συλλόγους Σουόνσι Σίτι, στο γνωστό ως "ντέρμπι της Νότιας Ουαλίας", και Μπρίστολ Σίτι, που είναι γνωστό ως "ντέρμπι του Σέβερνσαϊντ".
Θορικός

Ο Θορικός (), (ο δήμος: Θορικού, Δήμος Θορικίων) ήταν αρχαίος οικισμός και δήμος της Ακαμαντίδας (περιοχή της Αρχαίας Αττικής και φυλή της αρχαίας Αθήνας). 

Ο "Θορικός" ήταν αρχαία σημαντική παράλια πόλη της ΝΑ. Αττικής, της λεγόμενης Λαυρεωτικής, η οποία έλεγχε τα γειτονικά μεταλλεία του Λαυρίου από τα οποία γινόταν κατά την αρχαιότητα εξόρυξη μολύβδου και αργύρου.

Ο Στράβων, αναφερόμενος στον ιστορικό Φιλόχορο και το έργο του «"Ατθίς"» (ή "Ατθίδες" ή "Ιστορίαι") λέει ότι ο Θορικός ήταν μια από τις δώδεκα πόλεις, οι οποίες ιδρύθηκαν στην Αττική από τον μυθικό βασιλιά της Αθήνας, Κέκροπα και αργότερα ο Θησέας την ένωσε με την πόλη της αρχαίας Αθήνας. Στη συνέχεια έγινε ένας από τους δήμους της Αττικής (δήμος Θορικίων).
Ζήσιμος Λορεντζάτος

Ο Ζήσιμος Λορεντζάτος (1915-2004) ήταν συγγραφέας, λογοτέχνης και κριτικός λογοτεχνίας.
Μονή Κοιμήσεως Θεοτόκου Ιερουσαλήμ

Η Μονή Κοιμήσεως Θεοτόκου Ιερουσαλήμ ή Γερσαλή είναι ορθόδοξη χριστιανική μονή στην περιοχή της Βοιωτίας. Βρίσκεται στις νότιες πλαγιές του Παρνασσού, σε απόσταση πέντε χιλιομέτρων από το χωριό Δαύλεια. Είναι χτισμένη σε υψόμετρο 900 μέτρων σε μία πλαγιά με πλούσια βλάστηση, αποτελούμενη κυρίως από έλατα. Η μονή διαθέτει ορθογώνιο περίβολο με ψηλούς μεγάλους τοίχους, οι οποίοι θυμίζουν μεσαιωνική οχύρωση, ενώ στο κέντρο της βρίσκεται ναός σταυροειδούς τύπου. Πιστεύεται πως χτίστηκε τον 11ο αιώνα. Υπέστη καταστροφές κατά τη διάρκεια της επανάστασης του 1770 από επιδρομή Αλβανών οι οποίες αποκαταστάθηκαν τα επόμενα χρόνια. Κατά τον 18ο αιώνα υπαγόταν στην μονή Σινά

Είναι αφιερωμένη στην Κοίμηση της Θεοτόκου και πανηγυρίζει στις 23 Αυγούστου. Δίπλα στην μονή λειτουργούν κατασκηνώσεις. Τα τελευταία χρόνια η μονή διεκδίκησε έκταση 17.000 στρεμμάτων στην περιοχή του Παρνασσού από το δημόσιο, γεγονός που προκάλεσε έντονες αντιδράσεις από τοπικούς φορείς και από μερίδα του τύπου
Μονή Οσίου Σεραφείμ Δομβούς

Η Μονή Οσίου Σεραφείμ Δομβούς είναι ορθόδοξη χριστιανική μονή στην περιοχή της Βοιωτίας. Βρίσκεται στα δυτικά του νομού χτισμένη σε υψόμετρο 600 μέτρων στις πλαγιές του Ελικώνα, στη δυτική πλευρά της ψηλότερης κορυφής του. Παρά το μεγάλο υψόμετρο στο οποίο είναι χτισμένη, η μονή βρίσκεται πολύ κοντά στις ακτές του Κορινθιακού κόλπου. Από την θέση που βρίσκεται έχει θέα προς τον Κορινθιακό κόλπο και την κοντινή παραλία της Ζελίτσας.

Η πρόσβαση στην μονή γίνεται μόνο από χωματόδρομο και υπάρχουν τρεις εναλλακτικές διαδρομές που ξεκινούν από τα χωριά, Πρόδρομος, Κυριάκι μέσω της παραλίας της Ζελίτσας ή Ζάλτσας και Αγία Άννα. Η τελευταία διαδρομή είναι και η δυσκολότερη, καθώς ο δρόμος περνάει κοντά στην ψηλότερη κορυφή του Ελικώνα και στην συνέχεια κατηφορίζει απότομα προς τη μονή.

Η Μονή χτίστηκε στα τέλη του 16ου με αρχές του 17ου αιώνα και είναι αφιερωμένη στον Όσιο Σεραφείμ. Το καθολικό της είναι αφιερωμένο στην Μεταμόρφωση του Σωτήρος.
Λάμπρος Τζαβέλας

Ο Λάμπρος Τζαβέλας (Σούλι, 1745 - 1795) ήταν αρχηγός της φάρας (πατριάς) των Τζαβελαίων, Ελληνικής οικογένειας από το Σούλι του νομού Θεσπρωτίας. Η δράση του μαρτυρείται από το 1789. Σε έγγραφο που υπάρχει από εκείνη την εποχή, φαίνεται πως ο Τζαβέλας δίνει την υπόσχεση να επιτεθεί στους Τούρκους και τους Τουρκαλβανούς της Στεράς Ελλάδας. Ανάλογη υπόσχεση δίνουν κι οι Νικόλαος Ζέρβας και Γεώργιος Μπότσαρης.

Μετά το τέλος του Ρωσοτουρκικού Πολέμου το 1792, ο Αλή Πασάς, με σχέδιο την εδραίωση της κυριαρχίας του στην ηπειρωτική Ελλάδα αλλά και τη Βαλκανική, στράφηκε εναντίον των κλεφτών και των αρματολών. Μακρόχρονες προσπάθειες έκανε δε, μέχρι να καθυποτάξει τους Σουλιώτες. Αποπειράθηκε να το επιτύχει με δόλο. Μετά τον Ιανουάριο του 1792, ζήτησε την βοήθειά τους με την πρόφαση να καθαρίσει το Δέλβινο και το Αργυρόκαστρο από τους ατάκτους. Ο Λάμπρος Τζαβέλας, ο γιος του Φώτος κι άλλοι 70 Σουλιώτες στάλθηκαν. Μόλις κατέφθασαν, ο Αλί Πασάς τους συνέλαβε κι απείλησε ότι θα εκτελέσει τον Φώτο, εκτός εάν γυρνούσε στο Σούλι κι έπειθαν τους κατοίκους να φύγουν. Ο Λάμπρος γυρνώντας στην πατρίδα του, αποφάσισε μαζί με τους υπόλοιπους Έλληνες να μην παραδοθούν. Απέστειλε μάλιστα στον Αλί το εξής γράμμα:

"Αλή Πασά, χαίρομαι όπου εγέλασα ένα δόλιον. Είμαι εδώ να διαφεντεύσω την πατρίδα μου εναντίον εις ένα κλέπτην. Ο υιός μου θέλει αποθάνει, εγώ όμως απελπίστως θέλω τον εκδικήσει πριν αποθάνω."

Ο μουσουλμάνος άρχοντας επιτέθηκε στο Σούλι με 10.000 Τούρκους κι Αλβανούς τον Ιούλιο του 1792. Στη μάχη της Κιάφας, οι Τουρκαλβανοί αναγκάστηκαν να υποχωρήσουν αφήνοντάς χιλιάδες νεκρούς και τραυματίες. Δυστυχώς, όμως, στην μάχη αυτή, τραυματίστηκε κι ο Λάμπρος. Πέθανε, τελικώς, τρία χρόνια αργότερα.

Μετά την ήττα του, ο Αλής ζήτησε διαπραγματεύσεις με τους Σουλιώτες. Το αποτέλεσμα των συζητήσεων ήταν η απελευθέρωση των ομήρων και του Φώτου κι η απομάκρυνση των Τουρκαλβανών από τα χωριά της Θεσπρωτίας. Ο Αλής έφυγε αλλά οι άτακτοι Αλβανοί σκόρπισαν τον τρόμο και τον θάνατο σε αρκετά χωριά ακόμη, πριν υποχωρήσουν.
Nip/Tuck

To Nip/Tuck είναι μια δραματική-ιατρική σειρά αμερικάνικης παραγωγής, από τον δημιουργό Ράιαν Μέρφι, η οποία προβαλλόταν από το FX. H σειρά εστιάζει στον Σον Μακναμάρα και στον Κρίστιαν Τρόι, οι οποίοι είναι δύο μεσήλικες πλαστικοί χειρουργοί και φίλοι, που έχουν δημιουργήσει τη δική τους επιχείρηση αισθητικών επεμβάσεων στο Μαϊάμι.

Η σειρά έκανε πρεμιέρα στις ΗΠΑ στις 22 Ιουλίου 2003 και ολοκληρώθηκε στις 3 Μαρτίου 2010 και διήρκεσε 6 σαιζόν.
Στην Ελλάδα προβλήθηκε από το Star Channel και από το Μακεδονία TV.
Μονή Μεταμορφώσεως Σωτήρος Σαγματά

Η Μονή Μεταμορφώσεως Σωτήρος Σαγματά είναι ανδρική ορθόδοξη χριστιανική μονή στην περιοχή της Βοιωτίας. Βρίσκεται ανατολικά της Θήβας στις πλαγιές του Υπάτιου όρους, χτισμένη στην άκρη μίας απότομης χαράδρας. Από το σημείο που είναι χτισμένη διαθέτει πανοραμική θέα προς τον κάμπο της Θήβας. Η μονή προσεγγίζεται με μη ασφαλτοστρωμένο δρόμο που περνάει από το χωριό Ύπατο.Το όνομά της σημαίνει σαμάρι και πιθανόν πήρε την ονομασία της από το βουνό στο οποίο είναι χτισμένη και θυμίζει σαμάρι ή γιατί κατά το παρελθόν υπήρχε στο μοναστήρι καλόγερος κατασκευαστής σαμαριών. 

Είναι αφιερωμένη στον Όσιο Κλήμη τον Αθηναίο, ο οποίος υπήρξε ο κτήτορας της μονής κατά τον 12ο αι. και η μνήμη του τιμάται στις 26 Ιανουαρίου και την 1η Μαΐου. Η μονή χτίστηκε πάνω στα ερείπια αρχαίου ναού αφιερωμένου στον Ύπατο Δία, δομικά υλικά από τον οποίο και χρησιμοποιήθηκαν στην ανέγερσή της. Χορηγός της μονής υπήρξε ο αυτοκράτορας Αλέξιος Α΄ Κομνηνός, ο οποίος της έδωσε πλούσια δώρα και ιδιαίτερα προνόμια. Κατά την περίοδο της Γερμανικής Κατοχής λεηλατήθηκε και ακολούθως παρήκμασε. Από τη δεκαετία του 1970 άρχισαν εργασίες αναστήλωσης. 

Ένας ιδιαίτερος χώρος εντός του μοναστηριού είναι αφιερωμένος στον Άγιο Λουκά της Συμφερουπόλεως - Κριμαίας (1877-1961) και εκτίθενται προσωπικά του αντικείμενα και εικόνες του.

Στη μονή Σαγματά υπήρξε ηγούμενος (1971-1977) ο σημερινός Αρχιεπίσκοπος Αθηνών, ο Αρχιεπίσκοπος Ιερώνυμος
Mac OS X Snow Leopard

Το Mac OS X Snow Leopard (έκδοση 10.6) είναι η έβδομη έκδοση του λειτουργικού συστήματος της Apple, Mac OS X.

Αυτή η έκδοση του Mac OS X εστιάζει στη βελτίωση της απόδοσης, της αποτελεσματικότητας και της μείωσης του συνολικού ίχνους μνήμης του σε σύγκριση με τον προκάτοχό του Mac OS X v10.5 "Leopard", παρά τα νέα χαρακτηριστικά γνωρίσματα του τελικού χρήστη. Αυτή είναι επίσης η πρώτη έκδοση Mac OS από την εισαγωγή του Συστήματος 7.1.2 που δεν υποστηρίζει την αρχιτεκτονική PowerPC, όπως η Apple σκοπεύει τώρα να επικεντρωθεί στην τρέχουσα γραμμή των Intel-based προϊώντων. Το Snow Leopard κυκλοφόρησε στις 28 Αυγούστου 2009, και είναι διαθέσιμο ως αναβάθμιση για τους Intel-based υπολογιστές Macintosh. Ενός χρήστη άδειες και «οικογενειακά πακέτα» για αριθμό έως πέντε υπολογιστών είναι διαθέσιμες. Για να τύχουν υπολογιστές Mac που αγοράστηκαν μετά από 8 Ιουνίου, 2009 η Apple προσέφερε έκπτωση των τιμών μέσω του «μέχρι σήμερα». Ενώ η άδεια για την λιανική εκδοχή του Snow Leopard περιορίζει την αναβάθμιση για τους χρήστες του Mac OS X v10.5 "Leopard", η εταιρία έχει αναγνωρίσει ότι δεν υπάρχει τεχνικό εμπόδιο, που να αποτρέπει μια άμεση αναβάθμιση από το Mac OS X v10.4 "Tiger". Η προτεινόμενη διαδρομή αναβάθμισης από την Apple για το OS X" Tiger "είναι μέσα από την τρέχουσα έκδοση του" Mac Box Set ", η οποία περιλαμβάνει το Mac OS X Snow Leopard, iLife '09 και iWork '09.
Τζόζεφ Τζον Τόμσον

Ο σερ Τζόζεφ Τζον Τόμσον, μέλος του Τάγματος της Αξίας και εταίρος της Βασιλικής Εταιρείας ("Joseph John Thomson", 18 Δεκεμβρίου 1856 – 30 Αυγούστου 1940), ήταν Άγγλος φυσικός ο οποίος ανακάλυψε το ηλεκτρόνιο και το ισότοπο και εφηύρε τον φασματογράφο μάζας. Το 1906 τιμήθηκε με το Βραβείο Νόμπελ Φυσικής ως αναγνώριση για τη συμβολή του στις θεωρητικές και πειραματικές εργασίες επί της ηλεκτρικής αγωγιμότητας των αερίων.
Πανεπιστήμιο του Ουόρικ

Το Πανεπιστήμιο του Ουόρικ ("αγγλ." The University of Warwick) ιδρύθηκε το 1965 και βρίσκεται στην καρδιά της Αγγλίας (West Midlands) παρακείμενο στην πόλη του Κόβεντρι - 5 χιλιόμετρα (3 μίλια) από το κέντρο της πόλης και στα όρια της επαρχίας Ουόρικσιρ. Οι πανεπιστημιακές εγκαταστάσεις του Ουόρικ αποτελούνται από 290 στρεμμάτα στις παρυφές του Κόβεντρι, μια δορυφορική πανεπιστημιούπολη στο Ουέλσμπερν (Wellesbourne), ενώ το πανεπιστήμιο διαθέτει και εγκαταστάσεις στον ουρανοξύστη 'The Shard' στο κεντρικό Λονδίνο.

Είναι οργανωμένο σε τέσσερις σχολές: Τεχνών, Ιατρικής, Επιστημών και Κοινωνικών Επιστημών, εντός των οποίων υπάρχουν 32 τμήματα. Το Ουόρικ έχει περίπου 24.683 φοιτητές πλήρους φοίτησης και 5.926 ακαδημαϊκούς και ερευνητικό προσωπικό.

Οι απόφοιτοι του πανεπιστημίου έχουν λάβει πλήθος βραβείων, όπως το βραβείο Νόμπελ, το βραβείο Τούρινγκ, το Fields Medal, το βραβείο Χάμμινγκ, το βραβείο Έμμυ, και το βραβείο Γκράμι. Αρχηγοί κρατών, κυβερνητικοί αξιωματούχοι, ηγέτες σε διακυβερνητικούς οργανισμούς και επικεφαλής οικονομολόγοι στην Τράπεζα της Αγγλίας έχουν αποφοιτήσει από το πανεπιστήμιο αυτό.
Ντίνος Σιώτης

Ο Ντίνος Σιώτης (γεν. Τήνος, 19 Δεκεμβρίου 1944) είναι Έλληνας ποιητής, δημοσιογράφος και εκδότης λογοτεχνικών περιοδικών.
Πάπας Κάλλιστος Γ΄

Ο Πάπας Κάλλιστος Γ΄ ("Calixt III", 31 Δεκεμβρίου 1378 – 6 Αυγούστου 1458), γεννημένος ως Αλφόνσο Μποργία, ήταν Πάπας από τις 8 Απριλίου του 1455 έως το θάνατό του στις 6 Αυγούστου 1458.
Γκενάντι Παντάλκα

Ο Γκενάντι Παντάλκα (ρωσ. Геннадий Падалка) γεννήθηκε στις 21 Ιουνίου του 1958 και είναι ρώσος κοσμοναύτης.
Βασίλι Μπερεζούτσκι

Ο Βασίλι Μπερεζούτσκι (ρωσικά: Василий Владиморович Березуцкий) γεννήθηκε στις 20 Ιουνίου του 1982, είναι ρώσος ποδοσφαιριστής, αμυντικός της ΤΣΣΚΑ Μόσχας (ποδόσφαιρο) και της Εθνικής Ρωσίας Ποδοσφαίρου. Το 2005, έλαβε τον τίτλο "Μάστερ Σπόρτ". Έχει ένα δίδυμο αδερφό, τον Αλεξέι Μπερεζούτσκι, επίσης ποδοσφαιριστή της ΤΣΣΚΑ Μόσχας και της Εθνικής Ρωσίας Ποδοσφαίρου. Τον Οκτώβριο του 2010, παντρεύτηκε την σύζυγο του, Όλγκα.
Γιάννης Κατέβας

Ο Γιάννης Κατέβας (Κομοτηνή, 1950) είναι Έλληνας τραγουδιστής, κιθαρίστας και συνθέτης. 
Γεννήθηκε στην Κομοτηνή το 1950. Ασχολήθηκε επαγγελματικά με τη μουσική από τα δεκάξι του χρόνια παίζοντας κιθάρα σ’ ένα νεανικό συγκρότημα της Βόρειας Ελλάδας τους "Beatniks". Στο λαϊκό τραγούδι τον δίδαξε ο μεγάλος συνθέτης Γιώργος Μητσάκης γράφοντάς του και τα πρώτα τραγούδια στην Columbia Records. Το 1977 γίνεται γνωστός στο πλατύ κοινό με την επιτυχία του "Αν γινότανε" και στη δεκαετία του 80' βρέθηκε στο απόγειο της καριέρας του. Από τότε μέχρι σήμερα έχουν κυκλοφορήσει δεκαπέντε προσωπικοί του δίσκοι μέσα από τους οποίους ακούστηκαν επιτυχίες όπως: 
"Τα γιασεμάκια σου", "Να μ΄ αγαπάς τώρα", "Αν γινότανε", "Ποιος", "Αν μου χαρίσουν", "Κάτι παραπάνω", "Ναι για σένα, ναι", "Ζωή μου είναι", "Με συγκλονίζεις", "Γεια σου Ελλάδα", "Και χορεύει η Ελλάδα"... 
Εκτός από το τραγούδι παίζει κιθάρα και έχει γράψει ο ίδιος τη μουσική στα περισσότερα από τα τραγούδια του. Οι πιο πρόσφατες δουλειές του είναι τα CD’s "Γεια σου Ελλάδα" & "Και χορεύει η Ελλάδα" με Παραδοσιακά Τραγούδια απ’ όλα τα μέρη της Ελλάδας δεμένα σε χορευτικές ενότητες. 
Έχει συνεργαστεί με καταξιωμένους συναδέλφους του και έχει εμφανιστεί στα μεγαλύτερα κέντρα της Αθήνας και της Θεσσαλονίκης καθώς και σ’ όλη την Ελλάδα. Τα τελευταία χρόνια βρίσκεται στον Καναδά δίνοντας συναυλίες με Ελληνικό και ξένο ρεπερτόριο σε Β. Αμερική και Αυστραλία.
Πιλότος-κοσμοναύτης της Ρωσικής Ομοσπονδίας

Ο Πιλότος-κοσμοναύτης της Ρωσικής Ομοσπονδίας (ρωσ. Лётчик-космонавт Российской Федерации) είναι ένας τιμητικός τίτλος της Ρωσικής Ομοσπονδίας. Δημιουργήθηκε στις 20 Μαρτίου του 1992 με το διάταγμα Νο.2555-1. Απονέμεται σε πιλότους-κοσμοναύτες για τα επιτεύγματα τους στο διάστημα.
Άλμπερτ Αβραάμ Μάικελσον

Ο Άλμπερτ Αβραάμ Μάικελσον (Albert Abraham Michelson, 19 Δεκεμβρίου 1852 - 9 Μαΐου 1931) ήταν Αμερικανός φυσικός γνωστός για το έργο του πάνω στην μέτρηση της ταχύτητας του φωτός και κυριότερα για το Πείραμα Μάικελσον-Μόρλεϋ. Το 1907 τιμήθηκε με το βραβείο Νόμπελ Φυσικής και έγινε ο πρώτος Αμερικανός που παίρνει το βραβείο Νόμπελ στη Φυσική.
Πιλότος-κοσμοναύτης της ΕΣΣΔ

Ο Πιλότος-κοσμοναύτης της ΕΣΣΔ (ρωσ. Лётчик-космонавт СССР) ήταν ένας τιμητικός τίτλος της ΕΣΣΔ. Δημιουργήθηκε στις 14 Απριλίου του 1961, με απόφαση του Προέδρου του Ανώτατου Σοβιέτ της ΕΣΣΔ. Στις 20 Μαρτίου 1992, αντικαταστήθηκε από το βραβείο "Πιλότος-κοσμοναύτης της Ρωσικής Ομοσπονδίας"
Νικόλαος Μπούας

Νικόλαος Μπούας (14ος αιώνας), θεωρείται ο γενάρχης της οικογένειας των Μπουαίων. Οι Μπουαίοι ήταν οικογένεια Αρμάνικης (Βλάχικης) καταγωγής, που εγκαταστάθηκε στην Νότια Ήπειρο και την Αιτωλοακαρνανία. Πολλά μέλη της υπηρέτησαν σαν φρουροί των Βυζαντινών συνόρων στο Δεσποτάτο της Ηπείρου. Άλλοι συμμετείχαν σε στρατούς της Δύσης κι αργότερα, υπήρξαν γνωστοί αρματολοί. Ο Νικόλαος Μπούας είναι το πρώτο γνωστό μέλος του οίκου.
Χαρακτηριστικό είναι ότι οι Μπουαίοι, αν και Αρμάνικης (Βλάχικης) καταγωγής, ανήγαγαν τη καταγωγή τους στους Αρχαίους Έλληνες και μάλιστα στον ίδιο τον Πύρρο, βασιλιά της Ηπείρου. Αργότερα, μέλη της έφεραν κι άλλα επώνυμα, όπως "Γρίβας" ή "Σπάτας".
Κυναίγειρος

Ο Κυναίγειρος ή Κυνέγειρος (;-490 π.Χ.) υπήρξε αρχαίος Αθηναίος ήρωας και Μαραθωνομάχος, αδελφός του τραγικού ποιητή Αισχύλου και του ηρώα της ναυμαχίας της Σαλαμίνας Αμεινία.

Ο Κυναίγειρος υπήρξε απόγονος της οικογένειας των Κοδριδών, γιος του Ευφορίωνα από την Ελευσίνα. Μαζί με τον αδελφό του Αισχύλο πολέμησαν στην Μάχη του Μαραθώνα. Μετά την πρώτη φάση της σύγκρουσης στην οποία τράπηκε σε φυγή η περσική παράταξη, οι εναπομείναντες Πέρσες έσπευσαν να διαφύγουν με τον στόλο τους. Στον σκληρό αγώνα που ακολούθησε γύρω από τα εχθρικά πλοία ο Κυναίγειρος, προσπαθώντας να εμποδίσει ένα πλοίο να αποπλεύσει, το άρπαξε με το χέρι, περιμένοντας να φτάσουν οι συμπολεμιστές του και να το καταλάβουν. Όταν ένας Πέρσης του ακρωτηρίασε το χέρι, τότε ο Κυναίγειρος έπιασε το πλοίο με το άλλο του χέρι. Όταν ο Πέρσης του έκοψε και το δεύτερο, τότε ο Κυναίγειρος γράπωσε το πλοίο με τα δόντια του.Ξεψύχησε όταν ο Πέρσης του έκοψε το κεφάλι.

Η ηρωική αυτή πράξη του τιμήθηκε από τους Αθηναίους, που τον ονόμασαν «ήρωα». Ο ζωγράφος Πολύγνωτος τον απαθανάτισε (460 π.Χ.) στην απεικόνιση της μάχης που την απέδωσε σε τρεις πίνακές του στην Ποικίλη Στοά της Αθήνας.
Αληκτώ

Η Αληκτώ είναι μία από τις Ερινύες στην ελληνική μυθολογία. Σύμφωνα με τον Ησίοδο, ήταν η κόρη της Γαίας και του Αιθέρα, ή της Νύκτας και του Αχέροντα, που η μανία της φύτρωσε από το αίμα που χύθηκε από τον Ουρανό όταν ο Κρόνος τον ευνούχισε. Είναι αδελφή της Τισιφόνης και της Μέγαιρας, θεοτήτων τιμωρών. Η Αληκτώ είναι η Ερινύα με την αποστολή της αιώνιας οργής επί των ηθικών εγκλημάτων (όπως ο θυμός), ειδικότερα εκείνων που συνέβαιναν μεταξύ των ανθρώπων. Η εξουσία της είναι παρόμοια με της Νέμεσης, με τη διαφορά ότι η εξουσία της τελευταίας είναι να τιμωρεί εγκλήματα που στρέφονταν εναντίον των θεών. 
Φέρεται να έκλαψε μόνο μία φορά, όταν άκουσε τους θρήνους του Ορφέα στο θάνατο της αγαπημένης του Ευρυδίκης. 

Η Αληκτώ αναφέρεται στην "Αινειάδα" του Βιργιλίου, (7, 324), με το όνομα "Μέλαινα", όπως ομοίως την αναφέρει και ο Απολλόδωρος. Μνεία αυτής γίνεται επίσης στη "Θεία Κωμωδία" του Δάντη ("Κόλαση") ως μία από τις τρεις Ερινύες.

Η Αληκτώ αποτελεί την αρχέγονη ελληνική ιδεατή αντίληψη (θεότητα) του καταλογισμού (ή επιμερισμού) της ποινής επί των εγκλημάτων.